বিশেষ অতিথি ইমদাদুল হক মিলন প্রথমেই পুরস্কারপ্রাপ্তদের অভিনন্দন জানান। তিনি বলেন, অনেক সাহিত্য পুরস্কার প্রবর্তিত হয়েছে। কিন্তু কালি ও কলম তরুণ কবি ও লেখক পুরস্কার এ কখনো কোনো পক্ষপাতিত্ব করা হয় না। এসময় তিনি এ প্রতিযোগিতার পূর্বে বিচারক হিসেবে ভুমিকা তুলে ধরেন। তিনি আরও বলেন, কালি ও কলম প্রমান করেছে বাংলাদেশের মানুষ সাহিত্য পড়তে চায়। শুধু বাংলাদেশে নয়, কালি ও কলম এখন বাংলা ভাষাভাষীর মানুষের মাঝে বিশাল স্থান দখল করে আছে। তাঁদের এ অর্জন হিমালয়সম হোক।